ये सही है कि कठिन है, लेकिन मुझे करना था. मैंने जैकी चैन को बीजिंग से चार्टेड प्लेन से मुंबई लाया, मुझे याद आता है जब मैं पहली बार मुंबई आया था तो मेरे पास टिकट का रिज़र्वेशन नहीं था. मैं लुधियाना से चलने वाली डिलक्स ट्रेन के चालू टिकट में आया था. इस तरह ये जर्नी बुरी नहीं है, भले ही मैं बड़े स्टार लिस्ट में शामिल नहीं हुआ हूं, लेकिन जो भी मेरी जिंदगी में हुआ है, उस दौरान मुझे सीखने को बहुत कुछ मिला है. मैंने इस फिल्म की डिस्ट्रीब्यूशन को भी संभाला हुआ है. फिल्म को बनाना एक ‘थीसिस’ लिखने जैसा है, जिसे एक पेन से लेकर हॉल तक जाकर खत्म होती है. इसका श्रेय मैं अपने पिता को देता हूं, जो एक व्यवसायी थे,‘सेल्फ मेड’ थे. उनका कुछ असर मुझपर भी पड़ा है. इसके अलावा मैंने बहुत काम सीखा हुआ है, जब मुंबई आया था तो काम कम था. उस दौरान मैंने कैमरे को पकड़ना, साउंड रिकॉर्डिंग, एडिटिंग आदि फिल्म की सारी बारीकियां सीख ली हैं. मेरे घर में इस तरह की कई किताबें भी रखी हुई हैं. मैं इंजीनियरिंग बैकग्राउंड का हूं और मुझे सीखने की बहुत इच्छा रहती है. जिसका लाभ अब मुझे मिल रहा है.